APROBACIÓN DEFINITIVA DAS BASES REGULADORAS DAS SUBVENCIÓNS A ASOCIACIÓNS CULTURAIS, VECIÑAIS, DEPORTIVAS E OUTRAS DO CONCELLO DE AGOLADA
ADMINISTRACIÓN LOCAL — Municipal — Agolada (Subvencións e axudas, 27/09/2018)

Por Decreto 2018-0142 do 20/09/2018 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 25/06/2018 (artigo 70.2 da Lei 7/1985, do 4 de abril, Reguladora das bases de réxime local). O seu texto definitivo é o que se publica neste anuncio. O obxecto destas bases es regular as axudas municipais de todas aquelas actividades e servizos que se realicen no ámbito territorial do Concello de Agolada, desenvolvidos por asociacións culturais, veciñais, deportivas e outras similares que se atopen debidamente legalizados e inscritos no Rexistro Municipais de Asociacións do Concello de Agolada. No caso de subvencións nominativas previstas no orzamento quedarán excepcionadas do réxime establecido para a solicitude e outorgamento das mesmas, aínda que terán que xustificarse conforme a estas bases. Serán subvencionables as áreas que de seguido se determinan e, dentro dos seguintes casos: Considérase subvencionables aqueles gastos que teñan relación directa coa actividade subvencionada e que se efectúe dentro do ano natural da convocatoria. Non serán subvencionables aqueles gastos correntes comúns tales como gastos telefónicos, alugueres, limpeza, mantemento común, material de oficina, impostos directos, así como os gastos festivos ou meramente recreativos tales como comidas ou banquetes salvo que teñan carácter institucional. Poderán ser beneficiarios das subvencións previstas nestas bases todas as asociacións debidamente inscritas no Rexistro de Asociacións municipais, así como as agrupacións de persoas físicas e xurídicas sen personalidade xurídica constituídas para a consecución dos fines sinalados como subvencionables e que cumpran os seguintes requisitos: As subvencións outorgaranse, previa petición a instancia do solicitante, con cargo ao orzamento do concello para cada exercicio mediante o procedemento de concorrencia competitiva, mediante a comparación das solicitudes que se acheguen, a fin de establecer unha prelación entre as mesmas de acordo cos criterios de valoración establecidas nestas bases, adxudicando, co límite fixado nestas bases, aquelas que obteñan maior valoración en aplicación dos ditos criterios O seu outorgamento será motivado e os seus importes non poderán revisarse nin ampliarse. O importe das subvencións a outorgar non superará o orzamentado nos Orzamentos xerais do Concello de Agolada para cada exercicio orzamentario. O importe das axudas en ningún caso poderá ser tal contía que, illadamente ou en concorrencia con outras subvencións, axudas, ingresos ou recursos, supere o custe da actividade subvencionada. O procedemento para a concesión destas subvencións será en réxime de concorrencia competitiva. A documentación que terá que acompañar é a seguinte: Aprobadas as bases polo Pleno da Corporación, xunto co orzamento do exercicio, publicaranse no Diario Oficial de Galicia, na Sede Electrónica do Concello de Agolada e na Base Nacional de Datos de Subvencións. Nos 45 días naturais seguintes á publicación no Diario Oficial de Galicia servirán de prazo para a presentación das solicitudes. Nos exercicios sucesivos, o prazo de 45 días naturais para a presentación das solicitudes comezará a computarse, unha vez aprobado definitivamente o orzamento do Concello de Agolada para o exercicio, dende a publicación do correspondente anuncio da súa aprobación definitiva no Boletín Oficial da Provincia de Pontevedra. O procedemento a seguir será o regulado no Título I, Capítulo I da Lei 9/2007, do 13 de xuño, de subvencións de Galicia, coas seguintes especialidades: O órgano de instrución sinalado na lei será a Concellería de relacións veciñais. O órgano colexiado encargado de formular a proposta de resolución estará formada por unha Comisión presidida polo alcalde do concello e tres concelleiros; como secretario actuará un funcionario do concello debidamente capacitado. A valoración de concesión das subvencións terá os seguintes criterios: A Xunta de Goberno Local será o órgano competente, unha vez vistas as propostas, para resolver mediante acordo motivado. A contía da subvencións outorgadas a cada asociación ou agrupación de cada área subvencionable, cando as condicións obxectivas das mesmas sexan similares (número de asociados, área territorial, etcétera) terá que ser igual dentro do límite máximo determinado pola dispoñibilidade orzamentaria, tendo que motivarse as posibles desigualdades. A notificación dos actos de tramitación e resolución das subvencións será publicada no taboleiro de anuncios e na sede electrónica do concello, medio exclusivo de conformidade co disposto no artigo 40 e concordantes da Lei 39/2015, do 1 de outubro, do procedemento administrativo común das Administracións Públicas O prazo de resolución e notificación non excederá de 9 meses. Dito prazo computará a partir da publicación da correspondente convocatoria, salvo que a mesma pospoña os seus efectos a unha data posterior (artigo 23.4 da Lei 9/2007, do 13 de xuño, de subvencións de Galicia). O vencemento do prazo máximo sen notificarse a resolución aos interesados lexitima a aqueles a entender desestimada por silencio administrativo a solicitude de outorgamento da subvención, nos termos do artigo 23.5 da Lei 9/2007, do 13 de xuño, de subvencións de Galicia. O acto de resolución da subvención esgota á vía administrativa. De acordo co que dispoñen os artigos 123 e 124 da Lei 39/2015, de 1 de outubro, do procedemento administrativo común das Administracións Públicas, contra a dita resolución poderá interporse recurso potestativo de reposición ante o órgano que dite a resolución, no termo dun mes a contar desde o día seguinte da recepción da notificación, ou ben directamente recurso contencioso administrativo ante a Xurisdición Contencioso-Administrativa, no prazo de dous meses, a contar desde o día seguinte ao da recepción da notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. O pago da subvención outorgada farase efectivo unha vez xustificados totalmente os gastos. Excepcionalmente e por causas xustificadas, poderanse facer libramentos parciais de fondos cando se xustifique parcialmente a subvención. Antes do 15 de decembro, as asociacións beneficiarias terán que presentar no Rexistro Xeral de Entrada de documentos do Concello de Agolada a xustificación de conta polo importe da subvención outorgada, axustándose ao modelo que se achega como Anexo II, ao que se unirán as facturas orixinais ou fotocopias compulsadas xustificativas dos gastos efectuados e a seguinte documentación: Transcorrido o prazo de xustificación, excepto nos casos de solicitude de prórroga que só se outorgará para casos excepcionais, a subvención caducará e será anulada. O concello poderá realizar as comprobacións que estime oportunas respecto das actividades subvencionadas e terá acceso ao toda a documentación xustificativa das mesmas, así como a requirir á asociación nos termos que precise, todo elo de conformidade co disposto na lexislación en materia de subvencións. O réxime de infraccións e sancións será o establecido no Titulo IV, Capítulos I e II da Lei 9/2007, do 13 de xuño, de subvencións de Galicia. O incumprimento parcial ou total das condicións establecidas, a desviación da subvención para actividades ou conceptos distintos aos estimados no proceso de tramitación e resolución, o incumprimento do deber de xustificación, a duplicidade de subvencións para un mesmo programa, sempre que non sexan complementarias, con cargo a créditos de outras Administracións Públicas, constituirán causa determinante para a revogación da subvención outorgada coa conseguinte devolución dos créditos obtidos. Igualmente, el falseamento ou ocultación dos datos esixidos nas correspondentes convocatorias, así como a aplicación da prestación para fins distintos dos previstos, dará lugar á cancelación da subvención e o deber de reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para á súa cobranza o previsto no Regulamento Xeral de Recadación. As asociacións e institucións que resulten beneficiarias de subvención comprométense a: Xustificar o gasto realizado antes do 15 de decembro do ano natural correspondente. Comunicar ao concello por escrito, cando proceda, a obtención de subvencións ou axudas para a mesma finalidade procedentes de calquera Administración ou ente público. Comunicar ao concello, por escrito, as modificacións da situación, condición ou circunstancias que motivaron a concesión. Autorizar ao concello a obter por medios telemáticos, os certificados correspondentes de atoparse ao corrente dos deberes tributarios coa facenda estatal, autonómica e local así como coa Seguridade Social. No non previsto nestas bases, será de aplicación a Lei 9/2007, do 13 de xuño, de subvencións de Galicia, a Lei 7/1985, do 2 de abril, reguladora das bases do réxime local, o Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais e demais normativa concordante. ☐ Que coñece e acata incondicionalmente o contido das bases de subvenciones aprobadas polo Concello de Agolada, aceptando os deberes derivados das mesmas. ☐ Que desexa que a asociación que representa sexa beneficiaria das subvencións e axudas económicas que outorga o Concello de Agolada para o ano, polo que a continuación detalla o programa de actividades a realizar e o seu orzamento total e desagregado por partidas de actividades que se prevén realizar. Polo exposto Que se lle outorgue a asociación ao inicio indicada unha subvención polo importe de Polo exposto Que tendo por cumprido os requisitos establecidos e achegando a xustificación de contas, se lle entregue mediante transferencia a asociación que represento, no seguinte número de conta: Agolada, 20 de setembro de 2018. Alcalde Don Ramiro Varela Peón